
ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

17 ΙΑΝΟΥΑΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

30 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΙΕ/5530/13.5.87 απόφασης του Τπουργού 


Εθνικής Οικονομίας, όπως τροποποιήθηκε, για την «Ανασύ¬ 
σταση και Ανασυγκρότηση της Κεντρικής Γνωμοδοτικής Επι¬ 
τροπής του άρθρου 8 του Ν, 1262/82, όπως τροποποιήθηκε και 
ισχύει και καθορισμός της διαδικασίας λειτουργίας της» .... 1 
θέματα και τομείς μετεκπαίδευσης γιατρών ΕΣΤ για την ειδικό¬ 
τητα της Ενδοκρινολογίας . 2 

Θέματα και τομείς μετεκπαίδευσης γιατρών ΕΣΤ για την ειδικό¬ 
τητα της Μαιευτικής-Γυναικολογίας. 3 

Θέματα και τομείς μετεκπαίδευσης γιατρών ΕΣΥ για την ειδικό¬ 
τητα της Ουρολογίας. 4 

Μέτρα περιορισμού κυκλοφορίας οχημάτων στο κέντρο της Αθήνας . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ/517 (1) 

Τροποποίηση της ΙΕ/5530/13.5,87 απόφασης του Τπουργού Εθνι¬ 
κής Οικονομίας, όπως τροποποιήθηκε, για την «Ανασύσταση και 
Ανασυγκρότηση της Κεντρικής Γνωμοδοτικής Επιτροπής του άρ¬ 
θρου 8 του Ν. 1262/82, όπως τροποποιήθηκε και ισχύει και καθο¬ 
ρισμός της διαδικασίας λειτουργίας της». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Την απόφαση Α/225/ΔΙΟΝΟΣΕ/10/2.1.1989 του Πρωθυ¬ 
πουργού και του Τπουργού Εθνικής Οικονομίας «ανάθεση αρμοδιοτή¬ 
των στους Υφυπουργούς Εθνικής Οικονομίας Γιάννο Παπαντωνίου και 
Παυσανία Ζακολίκο». 

5. Την απόφαση ΙΕ/5530/13.5.87 του Τπουργού Εθνικής Οικονο¬ 
μίας, όπως τροποποιήθηκε, για την «Ανασύσταση και Ανασυγκρότηση 
της Κεντρικής Γνωμοδοτικής Επιτροπής, που προβλέπεται από τις δια¬ 
τάξεις του Ν. 1262/82, όπως τροποποιήθηκε». 

6. Τις υπηρεσιακές ανάγκες, αποφασίζουμε: 

ΑΡΘΡΟ 1 

1. Αντικαθιστούμε το άρθρο 1 της 1Ε/8167/29.6.87 απόφασής 
μας, όπως τροποποιήθηκε μεταγενέστερα και ορίζουμε Πρόεδρο και 


μέλη της Κεντρικής Γνωμοδοτικής Επιτροπής του άρθρου 8 του Ν. 
1262/82, όπως τροποποιήθηκε, τους παρακάτω: 

1. ΓΕΩΡΓ. Μ0ΤΤΣ0Π0ΪΛ0Σ Γενικός Γραμματέας τον Υπουργείου Εθνικής 

Οικονομίας, μέλος της Επιτροπής και Πρόε¬ 
δρος αυτής, με αναπληρωτή τον ΙΩΑΝΝΗ 
Κ0ΥΣ0ΥΛΑΚ0, Ειδικό Γραμματέα του 
Υπουργείου Εθνικής Οικονομίας 

2. ΚΩΣΤΟΥΛΑ ΑΝΑΣΤΑΣΙΟΥ Μόνιμη υπάλληλος του ΥΠΕΘΟ με βαθμό Α 

και Προϊσταμένη του Τομέα Αξιολόγησης και 
του Πρωτογενούς, Δευτερογενούς, Τριτογε- 
νούς Τομέα των Ιδιωτικών Επενδύσεων, ως 
τακτικό μέλος, με αναπληρωματικό μέλος τη 
ΒΙΚΤΩΡΙΑ ΝΤΑΙΛΙΑΝΗ, υπάλληλο του 
ΥΠΕΘΟ με Α’ βαθμό 

3. ΚΩΝ/ΝΟΣ ΣΦΑΚΙΩΤΑΚΗΣ Μόνιμος υπάλληλος του ΥΠΕΘΟ με βαθμό Α 

και Προϊστάμενος της Δ/νσης Οικονομικού 
Ελέγχου και Εκταμΐευσης των Ιδιωτικών 
Επενδύσειον, ως τακτικό μέλος, με αναπλη¬ 
ρωματικό μέλος τον ΕΥΑΓΓΕΛΟ ΚΑΛΟ- 
ΓΙΑΝΝΗ, υπάλληλο του ΥΠΕΘΟ με Α' 
βαθμό 

4. ΜΙΧΑΛΗΣ ΦΩΚΙΑΝΟΣ Εκπρόσωπος του Υπουργείου Γεωργίας 

(ΠΕ1 /Α) ως τακτικό μέλος, με αναπληρωμα¬ 
τικό μέλος τον ΓΕΩΡΓΙΟ ΒΙΤΣΑΞΑΚΗ, 
υπάλληλο του ίδιου Υπουργείου (ΠΕ1/Α) 

5. ΓΕΩΡΓ. Γ0ΥΜΠ0ΥΡ0Σ Σύμβουλος του ΥΒΕΤ, ως τακτικό μέλος, με 

αναπληρωματικό μέλος τον ΓΙΑΝΝΗ 
ΜΠΕΗ, εκπρόσωπο του Υπουργείου Βιομη¬ 
χανίας - Ενέργειας - Τεχνολογίας 

6. ΣΠΥΡΙΔΩΝ ΣΤΕΦΑΝΑΤΟΣ Εκπρόσωπος της ΕΤΒΑ (Υποδ/ντής), ιος τα¬ 

κτικό μέλος, με αναπληρωματικό μέλος τον 
ΠΑΝΑΓΙΩΤΗ ΓΙΑΝΝΟΠΟΥΛΟ, της 
ΕΤΒΑ 

7. ΣΤΕΛΙΟΣ ΛΑΖΑΡΙΔΗΣ Εκπρόσωπος της ΑΤΕ (Τμηματάρχης), ως 

τακτικό μέλος, με αναπληρωματικό μέλος τον 
ΣΕΒΑΣΤΟ ΑΒΡΙΘΗ, Τμηματάρχη της ΑΤΕ 

8. ΧΡΗΣΤ. ΑΝΑΣΤΑΣΙΑΔΗΣ Εκπρόσωπος της Εθνικής Τράπεζας (Υποδ/ 

ντής), ως τακτικό μέλος, με αναπληρωματικό 
μέλος τον ΔΗΜΗΤΡΙΟ ΓΚΟΥΜΑ, της ίδιας 
Τράπεζας 

9. ΚΩΝ/ΝΟΣ ΔΕΔΟΥΣΗΣ Εκπρόσωπος της Εμπορικής Τράπεζας της 

Ελλάδος (Δ/ντής), ως τακτικό μέλος, με ανα¬ 
πληρωματικό μέλος τον ΙΩΑΝΝΗ ΚΟΥΛΗ 

V 

ντή της ίδιας Τράπεζας 

10. ΕΥΣΤΡΑΤΙΟΣ ΚΡΑΛΛΗΣ Εκπρόσωπος της ΕΤΕΒΑ, ως τακτικό μέλος, 

με αναπληρωματικό μέλος τον ΓΕΩΡΓΙΟ 
ΚΩΤΣΟΡΙΔΗ 

11. ΒΑΣΙΛΗΣ ΚΑΤΡΙΒΕΣΗΣ Ως τακτικό μέλος 

12. ΧΑΡΗΣ ΠΑΠΑΜΑΡΓΑΡΗΣ Ως τακτικό μέλος 

13. ΤΗΛΕΜ. ΠΑΛΑΙΟΛΟΓΟΣ Ως τακτικό μέλος 

14. ΝΙΚΟΛ. ΤΣΟΜΠΛΕΚΤΣΟΓΛΟΥ Εκπρόσωπος του ΣΕΒ, με αναπληρωτή τον 

ΧΑΡΗ ΚΥΡΙΑΖΗ, επίσης του ΣΕΒ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


15. ΕΛΙΣ. ΧΑΤΖΗΝΙΚΟΛΑΟΪ Εκπρόσωποί του ΕΟΤ, Προϊστάμενη των 

Επενδύσεων 

16. ΧΑΡΗΣ ΑΛΑΜΑΝΟΣ Εκπρόσωπος τον ΟΕΕ, με αναπληρωματικό 

μέλος τον ΓΡΗΓΟΡΗ ΣΚΑΦΙΔΑ, του ίδιον 
Επιμελητηρίου 

ΑΡΘΡΟ 2 

Κοιτά τα λοιπά ισχύουν οι διατάξεις της απόφασης ΙΕ/5530/ 
13.5.87 του Υπουργού Εθνικής Οικονομίοις, όπως τροποποιήθηκε. 

ΑΡΘΡΟ 3 

Η απόφαση αιυτή να δημοσιευθεί στην Εφημερίδα της Κυβερνήσεως. 
Αθήνα, 11 Ιοινουαρίου 1989 

Ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 
-+- 

Αριθ. Α2β/35604/88 (2) 

Θέματα και τομείς μετεκπαίδευσης γιατρών ΕΣΥ για την ειδικότητα 
της Ενδοκρινολογίαν;. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1, 2 και 4 του άρθρου 32 του Ν. 1397/83 
(ΦΕΚ 143 Α'). 

β. Την αριθ. Δ2β/οικ.26307/28.8.86 (ΦΕΚ 722 Β'). 
γ. Την απόφαση της Ολομέλειοις του Κεντρικού Συμβουλίου Υγείας 
με αριθμό 6/58ης/15.12.88 συνεδρίασης, αποφασίζουμε: 

Καθορίζουμε ως κατωτέρω τους τομείς και τα θέματα καθώς και τη 
χρονική διάρκεια εξειδίκευσης για την ειδικότητα της Ενδοκρινολο¬ 
γίας. 

Α' Τομείς και θέματα εξειδίκευσης 
αΐ. Νευροενδοκρινολογία 
α2. Σύστημα υποθάλαμος - υπόφυση 
α3. Ρύθμιση ενδοκρινικής ομοιοστασίας' 

α4. Γενετική μηχανική και μοριακή βιολογία στο πλαίσιο της ενδο¬ 
κρινολογίας 

α5. Αδενοϋπόφυση και νευρουπόφυση 

αό. Φυσιολογία και νοσήματα του θυροειδή 

α7. Μεταβολισμός του ιωδίου 

α8. Ενδημική βρογχοκήλη 

α9. Νοσήματα των παραθυρεοειδών αδένων 

αΙΟ. Μεταβολισμός του ασβεστίου 

αΐΐ. Φλοιός των επινεφριδίων, στεροειδικές ορμόνες, στρες 
α12. Μυελός των επινεφριδίων, κατεχολαμίνες 
α13. Γονάδες 

α14. Αναπαραγωγική ενδοκρινολογία - στείρωση 

α15. Ενδοκρινικό πάγκρεας 

α16. Σακχαρώδης διαβήτης 

α17. Παχυσαρκία 

α18. Γαστρεντερικές ορμόνες 

α19. Πεπτιδικές ορμόνες 

α20. Ιχνοστοιχεία 

α21. Έκκριση και δράση των ορμονών. 

Β' Κέντρα εξειδίκευσης 

Τα κέντρα εξειδίκευσης είναι στη διακριτική ευχέρεια του Κεντρικού 
Συμβουλίου Υγείας. 

Γ’ Διάρκεια εξειδίκευσης 

Η χρονική διάρκεια της εξειδίκευσης δεν μπορεί να υπερβαίνει εκείνη 
που προβλέπεται από το Νόμο 1397/83 για τις εκπαιδευτικές άδειες 
των γιατρών ΕΣΥ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Ιοινουαρίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. Δ2β/35606/88 (3) 

θέματα και τομείς μετεκπαίδευσης γιατρών ΕΣΥ για την ειδικότητα 
της Μαιευτικής-Γυναικολογίοις. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1, 2 και 4 του άρθρου 32 του Ν. 1397/83 
(ΦΕΚ 143 Α'). 

β. Την αριθμ. Δ2β/οικ. 26307/28.8.86 (ΦΕΚ 722 Β'). 
γ. Την απόφαση της Ολομέλειοις του Κεντρικού Συμβουλίου Υγείοις 
με αριθμό 4/58ης/15.12.88 συνεδρίασης, αποφασίζουμε: 

Καθορίζουμε ως κατωτέρω τους τομείς και τα θέματα εξειδίκευσης 
για την ειδικότητα της Μαιευτικής-Γυναικολογίας. 

Α. Τομείς και θέματα εξειδίκευσης 
αΐ. Εμβρυομητρική Ιατρική 

- Προγεννητικός έλεγχος και Γενετική καθοδήγηση 

- Φυσιολογία και Παθολογία του εμβρύου 

- Διάγνωση, αντιμετώπιση και παρακολούθηση των κυήσεων υψη¬ 
λού κινδύνου 

α2. Ιατρική της Ανθρώπινης Αναπαραγωγής 

- Γυναικολογική ενδοκρινολογία 

- Διάγνωση και αντιμετώπιση Υπογονιμότητας-Στειρότητας 

- Ανδρολογία 

- Οικογενειακός Προγραμματισμός 

- Παιδική και Εφηβική Γυναικολογία 

- Γυναικολογία της Εμμηνόπαυσης 

- Μαστολογία 

- Ανοσοβιολογία της Αναπαραγωγής 

- Σεξουαλική Ιατρική ή Σεξολογία 
α3. Γυναικολογική Ογκολογία 

- Κλινική ογκολογία των γεννητικών οργάνων του θήλεος και του 
μαστού (Πρόληψη, Ανίχνευση, Διάγνωση) 

- Χειρουργική του καρκίνου .των γεννητικών οργάνων του θήλεος 
και του μαστού 

- Χημειοθεραπεία, Ορμονοθεραπεία και Ανοσοθεραπεία του καρκί¬ 
νου των γεννητικών οργάνων του θήλεος και του μαστού 

- Νοσήματα του τροφοβλαστικού ιστού 
α4. Γυναικολογική Ουρολογία 

- Χειρουργική παθολογία του κατωτέρου ουροποιογεννητικού του 
θήλεος 

- Ακράτειες των ούρων στη γυναίκα 

- Φλεγμονώδη νοσήματα και νεοπλάσματα του κατωτέρου ουρο¬ 
ποιογεννητικού στη γυναίκα 

- Ουροποιογεννητικό κατά τη διάρκεια της εγκυμοσύνης 

- Λειτουργική επανεκπαίδευση και αποκατάσταση διαταραχών της 
ουροδόχου κύστεως. 

Β' Κέντρα εξειδίκευσης 

Τα κέντρα εξειδίκευσης είναι στη διακριτική ευχέρεια του Κεντρικού 
Συμβουλίου Υγείας. 

Γ' Διάρκεια εξειδίκευσης 

Η χρονική διάρκεια της εξειδίκευσης δεν μπορεί να υπερβαίνει εκείνη 
που προβλέπεται από το Νόμο 1397/83 για τις εκπαιδευτικές άδειες 
των γιατρών ΕΣΥ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 



Αριθ. Δ2β/35607 (4) 

θέματα και τομείς μετεκπαίδευσης γιατρών ΕΣΥ για την ειδικότητα 
της Ουρολογίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1, 2 και 4 του άρθρου 32 τουΝ. 1397/83 
(ΦΕΚ 143 Α'). 

β. Την αριθμ. Δ2β/οικ. 26307/28.8.86 (ΦΕΚ 722 Β'). 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

"γ. Την απόφαση της Ολομέλειας του Κεντρικού Συμβουλίου Υγείας 
με αριθμό 5/58ης/15.12.88 συνεδρίαση, αποφασίζουμε: 

Καθορίζουμε ως κατωτέρω τους τομείς και τα θέματα καθώς και την 
χρονική διάρκεια και τα κέντρα εξειδίκευσης για την ειδικότητα της Ου¬ 
ρολογίας. 

Α' Τομείς και θέματα εξειδίκευσης 

αΐ. Παιδική Ουρολογία 

α2. Ενδοουρολογία - Εξωσωματική λιθοτριψία 

α3. Ανδρολογία 

α4. Ουρολογική Ογκολογία 

α5. Νευροουρολογία 

αό. Μεταμοσχεύσεις νεφρού 

α7. Γυναικολογική Ουρολογία 

α8. Πειραματική Ουρολογία 

α9. Εφαρμογές νέων διαγνωστικών και θεραπευτικών τεχνικών στην 
Ουρολογία 

Β' Κέντρα εξειδίκευσης 

Κατάλληλα κέντρα εξειδίκευσης στο εσωτερικό κατά τομείς και θέ¬ 
ματα είναι: 

βΐ. Παιδική Ουρολογία 

- Ουρολογική Κλινική του Περιφ. Γεν. Νοσ. Παίδων Αθ. «Αγία Σο¬ 
φία» 

β2. Ενδοουρολογία - Εξωσωματική λιθοτριψία 

- Πανεπιστημιακή Ουρολογική Κλινική του Περ. Γεν. Νοσ. Αθ. «Σι- 
σμανόγλειο» 

Άλλα κέντρα εξειδίκευσης του εσωτερικού και του εξωτερικού είναι 
στην διακριτική ευχέρεια του Κεντρικού Συμβουλίου Υγείας. 

Γ' Διάρκεια εξειδίκευσης 

Η χρονική διάρκεια της εξειδίκευσης δεν μπορεί να υπερβαίνει εκείνη 
που προβλέπεται από τον Νόμο 1397/83 για τις εκπαιδευτικές άδειες 
των γιατρών ΕΣΥ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

Αριθ. 2401/31 " (5) 

Μέτρα περιορισμού κυκλοφορίας οχημάτων στο κέντρο της Αθήνας. 

ΟΙ ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ, 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΚΑΙ 
ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη τις διατάξεις των παρ. 5 και 6 του άρθρου 52 του 
Κ.Ο.Κ., που κυρώθηκε με το Νόμο 614/77 (ΦΕΚ 167/Α/16.6.77) 
«περί κυρώσεως του Κώδικος Οδικής Κυκλοφορίας», όπως οι παρ. αυ¬ 
τοί αντικαταστάθηκαν με το άρθρο 8 του Ν. 1350/1983 (ΦΕΚ 55/Α/ 
26.4.83) «Υποχρεωτικός τεχνικός έλεγχος των οδικών οχημάτων και 
άλλες διατάξεις», το δημόσιο συμφέρον, το οποίο επιβάλλει την ανακού¬ 
φιση του κυκλοφοριακά συμφορημένου κέντρου της Αθήνας, καθώς και 
την ανάγκη κυκλοφοριακήξ ευνόησης των δημόσιων μέσων μαζικής με¬ 
ταφοράς, και β) την Υ-594/29.6.88 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Μεταφορών 
και Επικοινωνιών Κοσμά Σφυρίου (ΦΕΚ 444/Β/29.6.1988), αποφα¬ 
σίζουμε: 

1. Στο κέντρο της Αθήνας, που περικλείεται από το δακτύλιο που 
σχηματίζουν οι λεωφόροι και οδοί Αλεξάνδρας - Φειδιππίδου - Μιχα- 
λακοπούλου - Σπύρου Μερκούρη - Βρυάξιδος - Υμηττού - Ηλ. Ηλιού 

- Α. Φραντζή - Λ. Συγγρού - Καλλιρρόης - Χαμοστέρνας - Πειραιώς 

- Ιερά Οδός - Κωνσταντινουπόλεως - Αχιλλέως - πλατεία Καραϊ- 
σκάκη - Δεληγιάννη - Ν. Μεταξά - Ηπείρου - Πατησίων - Αλεξάν¬ 
δρας, από δημοσίευσης της παρούσας έως και 28 Ιουλίου 1989, για τις 
ημέρες Δευτέρα έως Παρασκευή και για τις ώρες 07.00 έως 20,000 
επιτρέπεται μόνο η εκ περιτροπής κυκλοφορία των ιδιωτικής χρήσης 
επιβατικών, των ταξί και αγοραίων και των φορτηγών αυτοκινήτων με 
βάση το τελευταίο ψηφίο του αριθμού κυκλοφορίας τους, ως εξής: 

Τις άρτιες (ζυγές) ημερομηνίες κυκλοφορούν τα ιδιωτικής χρήσης 
επιβατικά, τα ταξί και αγοραία και τα φορτηγά αυτοκίνητα, που ο αριθ¬ 
μός κυκλοφορίας τους τελειώνει σε 0, 2, 4, 6 και 8 (δηλαδή σε ζυγό 
αριθμό). Τις περιττές (μονές) ημερομηνίες κυκλοφορούν τα ιδιωτικής 


χρήσης επιβατικά, τα ταξί και αγοραία και τα φορτηγά αυτοκίνητα που 
ο αριθμός κυκλοφορίας τους τελειώνει σε 1, 3, 5, 7 και 9 (δηλαδή σε 
μονό αριθμό). 

Στις οριακές λεωφόρους και οδούς του δακτυλίου οι απαγορεύσεις δεν 
ισχύουν. Το μέτρο δεν ισχύει για επίσημες αργίες και μπορεί να αρθεί με 
απόφαση του Υπουργείου Δημόσιας Τάξης, εφόσον συντρέχουν γι’ αυτό 
ειδικοί λόγοι. 

2. Από τους περιορισμούς της προηγούμενης παραγράφου εξαιρού¬ 
νται: 

α. Τα ταξί στην κίνησή τους επί της Λεωφ. Βασ. Κων/νου κατά το 
τμήμα από την οδό Σπύρου Μερκούρη μέχρι τη Λεωφ. Βασ. Αλεξάν¬ 
δρου (κόμβος Χίλτον) και επί της Λεωφόρου Βασ. Σοφίας κατά,το. 
τμήμα από τη Λεωφόρο Βασ. Αλεξάνδρου (κόμβος Χίλτον) μέχρι τη Λε¬ 
ωφόρο Αλεξάνδρας (κόμβος Αμπελοκήπων). 

Επίσης στην κίνησή τους επί της οδού Μεγάλου Αλεξάνδρου κατά το 
τμήμα από την Ιερά Οδό μέχρι την οδό Κολωνού και επί της οδού Κο- 
λωνού κατά το τμήμα από την οδό Μεγάλου Αλεξάνδρου μέχρι την οδό 
Αχιλλέως. 

β. Αυτοκίνητα κρατικά, δημοτικά, οργανισμών ή επιχειρήσεων κοι¬ 
νής ωφέλειας με ειδικούς αριθμούς κυκλοφορίας ή με εμφανή σήματα 
των Υπηρεσιών αυτών. 

γ. Το αυτοκίνητο του επικεφαλής κάθε ξένης αποστολής. 1 
δ. Αυτοκίνητα με ξένες πινακίδες Ελλήνων του εξωτερικού και ξένων 
επισκεπτών της χώρας για τις πρώτες σαράντα (40) μέρες της παραμο¬ 
νής τους στην Ελλάδα. Επίσης αυτοκίνητα νοικιασμένα από ξένους επι¬ 
σκέπτες της χώρας και Έλληνες μόνιμους κατοίκους του εξωτερικού. 

ε. Αυτοκίνητα γιατρών με μόνο επιβάτη τον ίδιο το γιατρό για εξυπη¬ 
ρέτηση επειγόντων περιστατικών. 

στ. Αναπηρικά αυτοκίνητα αναπήρων πολέμου, τα οποία φέρουν ειδι¬ 
κές κρατικές πινακίδες κυκλοφορίας, εφόσον οδηγούνται από τους 
ίδιους τους ανάπηρους ή τους μεταφέρουν. 

ζ. Επιβατικά αυτοκίνητα, τα οποία είναι ειδικά διασκευασμένα ή αυ-. 
τόματα για τη μεταφορά πολιτικών αναπήρων εφόσον οδηγούνται από 
τους ίδιους τους αναπήρους ή τους μεταφέρουν, με την προϋπόθεση ότι ο 
ανάπηρος θα είναι εφοδιασμένος με σχετική βεβαίωση του Υπουργείου 
Υγείας και Πρόνοιας, στην οποία θα αναφέρεται ο αριθμός κυκλοφορίας 
του αυτοκινήτου του. 

η. Αυτοκίνητα που μεταφέρουν ασθενείς που χρειάζονται συχνή θερα¬ 
πεία (π.χ. νεφροπαθείς ή παιδιά με πολιομελίτιδα) ή τυφλούς ή άτομα με 
ειδικές ανάγκες, εφόσον μεταφέρουν τα ανωτέρω άτομα με την προϋπό¬ 
θεση ότι οι ασθενείς θα έχουν εφοδιαστεί με σχετική βεβαίωση του 
Υπουργείου Υγείας και Πρόνοιας, που θα αναφέρει τη διάρκεια, τη συ¬ 
χνότητα της απαιτούμενης θεραπείας.και τον αριθμό κυκλοφορίας του. 
αυτοκινήτου. Οι βεβαιώσεις θα χορηγούνται μόνο σε σοβαρές περιπτώ¬ 
σεις, κατά την κρίση του Υπουργείου Υγείας και Πρόνοιας. 

θ. Οκτώ (8) αυτοκίνητα κατά ημερήσια εφημερίδα Αθήνας και Θεσ¬ 
σαλονίκης, ένα (1) αυτοκίνητο για κάθε ημερήσια εφημερίδα του Πει¬ 
ραιά και των επαρχιών, ένα (1) αυτοκίνητο για κάθε αθλητική εφημε¬ 
ρίδα, τρία (3) αυτοκίνητα των εβδομαδιαίων εφημερίδων, έξι (6) αυτο¬ 
κίνητα των εβδομαδιαίων ειδησεογραφικών περιοδικών και δύο (2) αυ¬ 
τοκίνητα των εβδομαδιαίων ειδησεογραφικών οικονομικών περιοδι¬ 
κών, για την κάλυψη εκτάκτων αναγκών πληροφόρησης. Ειδικά για τα 
παραπάνω περιοδικά απαιτείται ελάχιστη εβδομαδιαία κυλοφορία 
5.000 τευχών, η οποία θα βεβαιώνεται από το αναγνωρισμένο πρακτο¬ 
ρείο διανομής τους. 

ι. Λεωφορεία γενικά και σχολικά αυτοκίνητα, 
ια. Αυτοκίνητα μεταφοράς φαρμάκων, ή αγγειοκαρδιοχειρουργικών 
υλικών, ή υλικών οστεοσυνθέσεως, ή ανταλλακτικών τεχνητών νεφρών, 
ή βιολογικών υγρών ασθενών, με μόνιμα εμφανή σήματα της επιχείρη¬ 
σης και εφόσον μεταφέρουν τα πιο πάνω υλικά, 
ιβ. Ένα αυτοκίνητο για κάθε αεροπορική εταιρεία, 
ιγ. Πέντε (5) αυτοκίνητα του Πρακτορείου Εφημερίδων Αθηναϊκού 
Τύπου, πέντε (5) αυτοκίνητα του Νέου Πρακτορείου Εφημερίδων και 
Περιοδικών και πέντε (5) αυτοκίνητα του Αθηναϊκού Πρακτορείου Ει¬ 
δήσεων, για τις ανάγκες τους. 

ιδ. Πέντε (5) αυτοκίνητα για την Εθνική Τράπεζα, τρία (3) αυτοκί¬ 
νητα για κάθε άλλη Τράπεζα και ένα (1) αυτοκίνητο για την Ένωση Ελ¬ 
ληνικών Τραπεζών. 

Αποκλειστικά για την εκτέλεση χρηματαποστολών πέντε (5) αυτοκί¬ 
νητα για κάθε μία από τις Τράπεζες Εθνικής και Ελλάδος και τέσσερα 
(4) αυτοκίνητα για την Εμπορική Τράπεζα. 

ιε. Τρία (3) αυτοκίνητα για κάθε πολιτικό κόμμα, που εκπροσωπείται 

στη σημερινή Βουλή ή την Ευρωβουλή. 

ιστ. Τριάντα πέντε (35) αυτοκίνητα για την Ένωση Ανταποκριτών 
Ξένου Τύπου, εφόσον οδηγούνται από ξένο ανταποκριτή. 

ιζ. Δέκα (10) αυτοκίνητα για την ΕΤ 1, δέκα αυτοκίνητα για την ΕΤ 
2, δύο (2) αυτοκίνητα για κάθε αναγνωρισμένο ραδιοφωνικό σταθμό, 
που έχει έδρα την περιοχή της πρωτεύουσας και δέκα (10) αυτοκίνητα 
για τη Γ.Γ. Τύπου και Πληροφοριών για την κάλυψη αναγκών τους. 

ιη. Ένα (1) αυτοκίνητο για την Ένωση Ανταποκριτών Ελληνικού 
Τύπου του Εξωτερικού. 

ιθ. Ειδικά διασκευασμένα αυτοκίνητα χρηματαποστολών, 
κ. Τριάντα τέσσερα (34) αυτοκίνητα των φυσικοθεραπευτών του 
Υποκαταστήματος ΙΚΑ Αθήνας για την εκτέλεση υπηρεσίας. Επίσης 
δεκαπέντε (15) αυτοκίνητα των φυσικοθεραπευτών ελευθέρων επαγ¬ 
γελματικόν, που δεν διατηρούν εργαστήριο, ούτε είναι υπάλληλοι νοσο¬ 
κομείου ή άλλου ιδρύματος και προσφέρουν τις υπηρεσίες τους σε κατά¬ 
κοιτους, εφόσον επιβαίνουν μόνοι στα αυτοκίνητά τους, με βάση πίνακα 
που θα υποβάλλει στην οικεία Τροχαία το Δ.Σ. του Πανελληνίου Συλλό¬ 
γου Φυσικοθεραπευτών. 

κα. Δύο (2) αυτοκίνητα της Γ.Σ.Ε.Ε. και ένα (1) αυτοκίνητο του 
Ε.Κ.Α. 

κβ. Ανά έξι (6) αυτοκίνητα για την Εθνική Ένωση Φωτορεπόρτερς 
Ελλάδος, την Ένωση Νέων Ελλήνων Φωτορεπόρτερς, την Ένωση Φω- 
τοειδησεογράφων Ελλάδος και την Πανελλαδική Ένωση Φωτοειδησεο- 
γράφων, για επαγγελματικές ανάγκες των μελών της, με πίνακες που 
θα υποβάλλουν στην οικεία Τροχαία τα Δ.Σ. των Ενώσεών τους. 

κγ. Τα εκπαιδευτικά αυτοκίνητα των επαγγελματιών εκπαιδευτών 
οδηγών αυτοκινήτων που η επαγγελματική τους έδρα βρίσκεται μέσα 
στα όρια του δακτυλίου της παραγρ. 1 της παρούσας απόφασης, με 
βάση πίνακα που θα υποβάλλει στην οικεία Τροχαία το Δ.Σ. του επαγ¬ 
γελματικού τους σωματείου, ο οποίος θα συνοδεύεται από αποδεικτικά 
στοιχεία της Εφορίας για την έδρα της κάθε επιχείρησης. 

κδ. Τα αυτοκίνητα των μελών του ιπτάμενου προσωπικού της Ολυ¬ 
μπιακής Αεροπορίας που κατοικούν μέσα στα όρια του δακτυλίου της 
παραγρ. 1 της παρούσας, εφόσον οδηγούνται από τους ίδιους με την 
υπηρεσιακή τους στολή, για διαδρομές μεταξύ της κατοικίας τους και 
του αεροδρομίου του Ελληνικού. Στα παραπάνω αυτοκίνητα επιτρέπε¬ 
ται να επιβαίνουν και άλλα πρόσωπα, εφόσον πληρούν τους όρους του 
προηγούμενου εδαφίου. Η Ολυμπιακή Αεροπορία θα υποβάλει στην οι¬ 
κεία υπηρεσία Τροχαίας Κινήσεως ονομαστική κατάσταση του προσω¬ 
πικού που δικαιούται να εξαιρεθεί από τα περιοριστικά μέτρα της παρού¬ 
σας, με τις αντίστοιχες διευθύνσεις κατοικίας και τους αντίστοιχους 
αριθμούς κυκλοφορίας των αυτοκινήτων, ώστε να τους χορηγηθούν τα 
ειδικά σημειώματα της παραγράφου 3 της παρούσας. 

κε. Τα αυτοκίνητα των επαγγελματιών μελών των σωματείων συ¬ 
ντηρητών καυστήρων, εφόσον πραγματοποίησαν εισόδημα από το 
επάγγελμά τους αυτό, δηλωμένο στην Εφορία κατά το 1987 και κινού¬ 


νται για επαγγελματικούς λόγους, και μόνο για το διάστημα από 
29.8.1988 έως 30.4.1989 και για τις ώρες 07.00 έως 12.00. 

3. Τα αυτοκίνητα που αναφέρονται στις περιπτώσεις θ, ιβ', ιγ’, ιδ', 
ιε', ιστ', ιζ', ιη', ιθ', κ’, κα” κβ', κγ', κδ', και κε' της προηγούμενης πα¬ 
ραγράφου, επιτρέπεται να κυκλοφορούν μόνο εφόσον έχουν εφοδιαστεί 
με το ειδικό σημείωμα από την οικεία υπηρεσία της Τροχαίας Κινή- 
σεως. Το σημείωμα αυτό χορηγείται μετά από αίτηση των ενδιαφερομέ¬ 
νων προς την Τροχαία και αναφέρει τον αριθμό κυκλοφορίας του αυτοκι¬ 
νήτου, που εξαιρείται από τα περιοριστικά μέτρα της απόφασης αυτής, 
καθώς και την ημερομηνία λήξης. 

4. Τα φορτηγά αυτοκίνητα ωφέλιμου φορτίου άνω του ενός (1) τόν- 
νου δεν υπόκεινται στα περιοριστικά μέτρα και κυκλοφορούν ελεύθερα 
μέσα στο δακτύλιο, με τους περιορισμούς της «ΜΠΛΕ ΖΩΝΗΣ», όπως 
αυτοί καθορίζονται με σχετική απόφαση της οικείας Τροχαίας. 

5. Τα φορτηγά αυτοκίνητα ιδιωτικής χρήσης ωφέλιμου φορτίου ενός 
(1) τόννου και κάτω υπόκεινται στα περιοριστικά μέτρα της απόφασης 
αυτής, με τις εξής εξαιρέσεις: 

α. Κυκλοφορούν χωρίς κανένα περιορισμό, εφόσον μεταφέρουν τρό¬ 
φιμα, ή ποτά, είδη για νοσοκομεία, ή κάνουν διανομή τύπου. 

β. Κυκλοφορούν ελεύθερα από 14.30 μέχρι 17.00, εφόσον διανέ¬ 
μουν εμπορεύματα που δεν καλύπτονται από την προηγούμενη περί¬ 
πτωση. 

γ. Εξαιρούνται ένα (1) αυτοκίνητο της εταιρείας «ΑΚ ΕΛΛΑΣ», για 
όσο διάστημα αυτή έχει σύμβαση συντήρησης με τον ΟΤΕ των τηλεφω¬ 
νικών θαλάμων στην περιοχή ισχύος των περιοριστικών μέτρων και πέ¬ 
ντε (5) αυτοκίνητα της εταιρείας «ΖΗΜΕΝΣ Α.Ε.» για όσο διάστημα 
αυτή έχει σύμβαση συντήρησης του συστήματος σηματοδότησης της πε¬ 
ριοχής ισχύος των περιοριστικών μέτρων. 

Τα παραπάνω αυτοκίνητα της περίπτωσης γ, εξαιρούνται μόνο εφό¬ 
σον έχουν εφοδιαστεί με ειδικό σημείωμα από την οικεία Υπηρεσία Τρο¬ 
χαίας Κινήσεως, που χορηγείται σύμφωνα με τη διαδικασία της παρα¬ 
γράφου 3 της απόφασης αυτής. 

6. Οι παραβάτες της παρούσας, τιμωρούνται σύμφωνα με τις διατά¬ 
ξεις της παραγράφου 5 του άρθρου 52 του Κ.Ο.Κ., όπως αυτό αντικα- 
ταστάθηκε με τις διατάξεις του άρθρου 8 του Ν. 1350/83 και τροπο¬ 
ποιήθηκε από το άρθρο 5 της Π.Υ.Σ. 10/19.1.88, που κυρώθηκε με το 
Ν. 1788/88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

οι ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΠΕΡ.. ΧΩΡ/ΞΙΑΣ & ΔΗΜ. ΕΡΓΩΝ 

ΓΙΩΡΓΟΣ ΠΕΤΣΟΣ ΒΑΣ. ΚΕΔΙΚΟΓΛΟΥ 

Ο ΑΝΑΠΛΗΡΩΤΗΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



